
Kako će postupiti žena koja stupi u ihram (obaveze hadža) s nijetom da prvo obavi umru, a zatim hadž (temettu’), pa pošto dođe do Kabe, dobije mjesečnicu? Da li će ova žena obaviti prvo hadž, pa zatim umru?


* 
* 
* 
* 
* 
* 
* 

 
Kako da postupi žena koja kod kabe dobije mjesečnicu?

Ona će ostati s nijetom da obavi umru i ako se očisti prije devetog dana (zul-hidžeta) i ako bude imala vremena da obavi umru, obavit će je, a zatim će zanijetiti (stupiti u ihram) hadž i ići će na Arefat kako bi upotpunila obrede hadža. Ako joj mjesečnica ne bi prestala prije dana boravka na Arefatu, ona će spojiti hadž sa umrom i zanijetit će riječima: “Allahu, ja stupam u obaveze hadža, zajedno sa umrom! (Allahume inni ahremtu bi hadždžin me’a umreti).” Tako će se ona promijeniti nijet u obavljanje hadža zvanog “kiran”. Boravit će na Arefatu zajedno sa ostalim hodočasnicima i bit će joj dovoljno (ovo zadnje) stupanje u ihram (zadnji nijet), njen tavaful-ifada na Bajram ili kasnije (u ovisnosti kada postane čista) i jedan sa‘j za hadž i umru. Pored ovoga, ona je dužna zaklati ***[kurban](https://pitajucene.com/search/kurban/questions/ "Pretraži pitanja o kurbanu")*** koji je inače obavezan zaklati onaj ko obavlja vrstu hadža zvanu “kiran” i “temettu”.


Šejh Ibn ***[Džibrin](https://pitajucene.com/search/D%C5%BEibrin/answers/ "Pretražite odgovore od šejh Abdurrahman b. Džibrin")***


*Fetve o ženskim pitanjima*, str. 84, sakupio Muhammed el-Musnid


